Peter Giles

Peter Giles (* 17. jún 1944) je britský basgitarista a spevák.

V roku 1967 založil spoločne so svojím bratom, bubeníkom Michaelom a gitaristom Robertom Frippom skupinu Giles, Giles and Fripp. Tá nedosiahla väčší úspech, vydala ale niekoľko singlov a tiež jeden album The Cheerful Insanity of Giles, Giles and Fripp. Na jeseň 1968 bol Peter Giles nahradený Gregom Lakom, čím vznikla skupina King Crimson. Začiatkom roka 1970 odišiel Lake a Giles sa ako basgitarista podieľal na druhom albume kapely s názvom In the Wake of Poseidon.

V roku 1971 hral na spoločnom albume svojho brata a Iana McDonalda s názvom McDonald and Giles.

V rokoch 2002 až 2007 hral spolu s ďalšími bývalými členmi King Crimson v skupine 21st Century Schizoid Band.

 Zdroj 

Kategória:Anglickí rockoví basgitaristi
Kategória:Anglickí rockoví speváci
Kategória:Členovia skupiny King Crimson